Diari Oficial de la Generalitat Valenciana


Sumari del DOGV 3813, del 11-08-2000 (2000/6460)

RESOLUCIÓ de 22 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari interí.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6460


Data del document
:   22-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 22 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari interí. [2000/6460]
  
Vacant el lloc de treball núm. 10708, Oficial de laboratori, adscrit al Departament de Psicologia Evolutiva, Bàsica, Clínica i Psicobiologia de la Universitat Jaume I, classificat C14E006, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent-ne necessària la cobertura, aquest Rectorat, d'acord amb el que es disposa en l'article 5 del Text refós de la llei de la funció pública valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als que, en virtut de Tractats Internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.
  
b) Haver complit divuit anys i no haver assolit l'edat de jubilació.
  
c) Estar en possessió del títol de Batxiller Superior, BUP, Formació professional de 2º grau o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
d) No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
e) Acreditar el nivell elemental de coneixements de valencià. L'acreditació es podrà realitzar mitjançant la superació d'una prova específica o la presentació d'alguns dels següents documents: Cetificat del nivell elemental expedit per la Junta Qualificadora de Coneixements de Valencià o per la Universitat Jaume I; en el cas que es posseesca certificat de nivells superiors s'acreditaran d'acord amb el que estableix l'article 16 de Decret 33/1999.
  
f) No haver sigut separat mitjançant expedient disciplinari del servei de qualsevol de les Administracions Públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta en l'Annex I, junt amb el seu currículum, seran presentades al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.
  
És necessari presentar una fotocòpia del document nacional d'identitat
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
Tercera. Objecte i període
  
L'objecte de la present convocatòria és la cobertura temporal del llocs de treball núm. 10.324 «oficial de laboratori», classificats C14E006, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del text refós de la Llei de Funció Pública Valenciana, o s'amortitze.
  
Quarta. Perfil del lloc
  
A) Perfil electrònic-informàtic
  
1. Instal·lació, manteniment i posada a punt de material informàtic i electrònic.
  
2. Diagnòstic, calibratge i ajust d'aparells.
  
3. Disseny i connexió amb suport electrònic i control informàtic per a nous experiments.
  
4. Estar a càrrec de l'inventari de material i instrumentació de laboratori.
  
5. Construcció d'instruments a mida o experimentació senzills, així com de material auxiliar de laboratori experimental.
  
6. Programació d'aplicacions en el sistema Windows NT i Windows 98.
  
7. Programació d'aplicacions informàtiques en realitat virtual (sistema UNIX i Windows NT).
  
8. Coneixements del sistema informàtic C++ per al desenvolupament de programes de presentació d'estímuls, controls experimentals i registre de resposta, com ara el temps de reacció.
  
9. Coneixement de programes de software per a investigació en Psicologia: Psycope, E-prime, Inquisit, Sens i MEL.
  
10. Coneixements en programes de software per al control de registres psicofisiològics (MacLab, PCLab, Finapres).
  
11. Coneixement de programació en sistemes multimèdica.
  
12. Domini de 3D Studio.
  
13. Manteniment i reparacions bàsiques.
  
14. Adquisició i actualització de materials accessoris.
  
15. Suport a laboratori docent i laboratori experimental.
  
16. Control del magatzem.
  
17. Coneixements d'electrònica bàsica: disseny i muntatge de circuits senzills, filtres, modulació, electrònica digital i analògica.
  
18. Coneixements de llenguatge de programació LabView 5.0 per a l'adquisició de dades i control d'instrumentació psicofisiològica.
  
19. Coneixement i programació de perifèrics: projectors (Kodak Ektapro) i estimuladors auditius (Coulbourn).
  
20. Disseny d'instruments senzills per a ajustar els aparells del laboratoris (relès, caixes de connexió input-output, joysticks, etc.).
  
21. Coneixement d'instrumentació en el sistema poligràfic Coulboum (LabLinc V): amplificadors, filtres, integradors, rectificadors de precisió, tacòmetres,
  
22. Maneig i instal·lació de targetes de conversió analogicodigital: PCL812PG (Advantech), PCI MIO-16-E (National Instruments).
  
23. Calibratge de sons: sonòmetre i oïda artificial (Brüel & Kjaer).
  
24. Preparació de l'equipament necessari per a la realitzció d'experiments i treballs d'investigació que es porten a terme al laboratori.
  
B) Perfil psicològic
  
Coneixements en almenys una de les quatre àrees següents
  
1. Espectofometria (visible i ultraviolada).
  
2. Cromatografia. Es valorarà qualsevol tipus d'experiència en cromatografia, amb especial èmfasi en la cromatografia de gasos acoblada a sistemes detectors d'ionització de flama.
  
3. Fluorometria. En aquest apartat es valorarà l'experiència en tècniques de mesurament analític basat en fluorometria i fluorometria a temps resolt (IRMA, immunoassajos, etc.).
  
4. Histologia. En aquest apartat es valoraran coneixements sobre tincions bàsiques (violeta de cresil, blau de metilè, etc.), ús de microtom per a l'obtenció de talls fins i ultrafins de teixits critogenitzats i tècniques bàsiques de dissecció tissular (extracció i separació macroestructures encefàliques).
  
Cinquena. Sistema de selecció
  
Consistirà en una prova eliminatòria teòrica i/o pràctica relacionada amb el perfil del lloc de treball indicat en la base anterior.
  
La prova es puntuarà de 0 a 10 punts, i caldrà obtindre un mínim de 5 punts per a superar-la.
  
El resultat final d'aquest procés de selecció vindrà determinat per la suma de la puntuació obtinguda en la dita prova.
  
Les persones aspirants que superen el procés selectiu i no suguen seleccionades conformaran una borsa de treball per a posteriors contractacions temporals en llocs de treball del mateix perfil de la Universitat Jaume I.
  
Sisena: Tribunal de Selecció
  
L'estructura del tribunal qualificador és la que figura en l'Annex III d'aquesta convocatòria.
  
Els membres del tribunal s'abstindran d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles mencionats.
  
El tribunal resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Llista d'admesos i realització de la prova
  
Finalitzat el termini de presentació d'instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així con la composició del tribunal de selecció encarregat de juzgar-lo.
  
La data de realització de la prova eliminatòria s'anunciarà amb una antelació mínima de 48 hores, al tauler d'anuncis del Servei de Recursos Humans i a la pàgina web que tingue asignada al sic: http://sic.uji.es/serveis/rec-hum/seleccio.
  
Octava: Recursos
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si procedeix, podrà revisar les resolucions del tribunal, d'acord amb la mencionada norma.
  
Castelló de la Plana, 22 de juliol de 2000.- El rector: Fernando Romero Subirón.
  
ANNEX I
  
Instància
  
DADES PERSONALS
  
Primer cognom:
  
Segon cognom:
  
Nom:
  
Data de naixement:
  
DNI:
  
Adreça i codi postal:
  
Localitat/comarca o província:
  
Telèfon:
  
SOL·LICITE l'admissió en el procés selectiu per a cobrir interinament el lloc de treball... ,convocat per Resolució de data ... de ... de 2000.
  
DECLARE que són certs les dades consignades en ella i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló, ??. , de ??????????de 2000.
  
RECTORAT DE LA UNIVERSITAT JAUME I
  
ANNEX II
  
Tribunal de selecció
  
Tribunal titular
  
President: El rector o persona en qui delegue
  
Vocals: Tres en representació de la Universitat Jaume I
  
Un representant de la Junta de Personal del PAS, a proposta d'aquest òrgan.
  
Secretari: El cap del Servei de Recursos Humans o persona en qui delegue, que actuarà amb veu però sense vot.
  
Tribunal Suplent
  
La mateixa estructura